Twee vroue deur trok doodgeryDie toneel waar die twee vroue gesterf het. Foto: @MedixGauteng/Twitter Werner Vermaak, woordvoerder van ER24, sê die twee vroue is dood nadat hulle Vrydagaand op die N12 naby die Atlas-afrit deur ‘n vragmotor omgery is. Hy sê die twee vroue het verskeie noodlottige beserings opgedoen. Hulle is op die toneel dood verklaar. Vermaak sê die vroue het glo die hoofweg probeer oorsteek toe hulle deur ‘n 18-wiel-vragmotor raakgery is. Die toneel waar die agtjarige seun deur ‘n vragmotor omgery is. Foto: ER24 Vermaak sê ‘n paramedikus van ER24 was op pad na ‘n ander voorval in Killarney Gardens toe sy in haar truspieëltjie gesien het hoe die seun deur die vragmotor raakgery word. Die paramedikus het onmiddellik na die toneel gehaas en die seun begin behandel terwyl sy hulp ontbied het. Vermaak sê die seun se toestand het vinnig agteruitgegaan en sy hart het gaan staan. Paramedici kon egter daarin slaag om die seun se pols weer aan die gang te kry na ‘n paar minute se mond-tot-mond-asemhaling. Die seun is in ‘n kritieke toestand na die Rooikruis-kinderhospitaal geneem vir verdere behandeling.